GiliGold/VAD_KnessetCorpus huggingface dataset:
ענת ברקו: אני נתקלתי בהרבה מאוד כאלה במסגרת המחקרים שלי של צעירים שמה שהם אומרים זה שהם לא זזים מהאינטרנט, זה מה שהם מחפשים.
ענת ברקו: לא יכולה להיות תקלה מהסוג הזה לפייסבוק ואי אפשר לתרץ אותה בשום תקלה טכנולוגית כי אם זו תקלה טכנולוגית ולאחר מכן הם מודים כאן שזה עבר אישור, יש כאן בעיה, מישהו אישר את זה, אי אפשר להתעלם מזה.
ענת ברקו: לכן אני חושבת שהגיע הזמן להוריד את הכפפות מול התאגידים הללו, כי חוץ מאשר לעשות כסף הם יכולים גם לפגוע בביטחון הציבור וזה מה שעושים בהרבה מאוד מקרים.
ענת ברקו: אנחנו צריכים לעמוד על זה שהם לא ישלחו מכתב, יש להם כל כך הרבה עובדים שאפשר היה לשלוח נציגות כדי לתת התייחסות הולמת לעניין הזה בדרג מספיק גבוה כששמים תמונה של טרוריסט כתמונת פרופיל.
ענת ברקו: אני חושבת שאסור לקבל את זהו בכל מקרה, אני מציעה לעשות גם דיון המשך ולקרוא להם לתת כאן הסברים איך הם מונעים את המקרה הבא, כי זו לא פעם ראשונה ויש הרבה מאוד דברים שהם עשו שהם בהחלט עודדו טרור והסתה לטרור.
ענת ברקו: אז אם הם מתיימרים לא לעשות את זה, בבקשה, שיבואו ויסבירו איך הם עושים שדברים כאלה לא יקרו.
אורי מקלב: שוב תודה לחברת הכנסת רויטל סוויד על עצם ההעלאה.
אורי מקלב: גם אם זו הייתה טעות מקרית ונדירה שלא עשויה לחזור על עצמה, יש גם חשיבות להעלות את הנושא, ולו רק כדי לקבל את התשובה.
אורי מקלב: מה היה קורה אם לא היית מעלה את הנושא?
אורי מקלב: גם לא הייתה תשובה בכתב של פייסבוק, הייתה אולי עובדה אחת שהורידו.
רויטל סויד: אולי לא היו מונעים גם את המקרה הבא.
אורי מקלב: והורידו.
אורי מקלב: אז קודם כל צריך הפקת לקחים.
אורי מקלב: הפקת הלקחים הוא דבר חשוב לראות, והתשובה הרשמית של פייסבוק שזו התנצלות וזו גם התחייבות שאם קורה עוד משהו, זה כבר לא המקרה הראשון שעבר כך.
אורי מקלב: אז אנחנו לא מסתפקים, אני לא יודע אם חברת פייסבוק לא מלינה על כך שהיא נאלצה להעלות מכתב, יכול להיות שבהחלט, אני גם מתרשם מהמנוסח וגם משיחה אישית קצרה שהייתה לי עם ג'ורדנה בפגישה כאן בכנסת, אז הם בסך הכל שמחים להתנצל.
אורי מקלב: זאת אומרת הם שמחים להתנצל.
אורי מקלב: אבל אני חושב שעצם התשובה היא חשובה ושזה לא רק הייתה איזו הורדה, הייתה טעות, הורדנו וזה עובר לסדר היום.
אורי מקלב: זה לא עבר לסדר היום ועכשיו כשאנחנו נותנים לזה מבט ציבורי וודאי שיש לזה חשיבות גדולה.
אורי מקלב: מה שכן מעניין אותי ולכן כן הייתה חשיבות לכך שחברת פייסבוק תהיה פה, איך באמת גורמים לכך שלא תהיה טעות חוזרת לעולם.
אורי מקלב: יש את "טעות לעולם חוזרת", טעות, וחוזרים מטעות, אבל יש כאלה טעויות שכל הזמן חוזרות.
אורי מקלב: הן חוזרות על עצמן כל הזמן בטעות.
אורי מקלב: הפקת הלקחים מאוד חשובה פה.
אורי מקלב: כתוב בתורה שאם נמצא חלל על יד עיר, אז כתוב שכל הזקנים של אותה עיר צריכים להתאסף ביחד, אם זה קרוב לעיר, ובסופו של דבר לבדוק מה קרה לחלל הזה.
אורי מקלב: רצחו אותו, מת, ממה הוא מת, ממה נפטר, והם צריכים להגיד, המסקנה שלהם צריכה להיות "ידינו לא שפכו את הדם הזה" וכי יעלה על הדעת שהזקנים האלה הם אלה ש- - - ידינו לא שפכו את הדם הזה?
אורי מקלב: ההסבר הוא האם דאגנו לו ועשינו את כל אמצעי המניעה, דאגנו שהוא בא לעיר, ראינו שהוא התארח, ראינו שמישהו נתן לו אוכל, מישהו השקה אותו או שמה שקרה שהוא יצא מחוץ לעיר, זה היה בגלל שלא עשינו דברים מקדימים שימנעו את זה שהוא יצא מהעיר ומהשמש אולי מהחום, הוא מת מרעב ומת מצמא או היה לו מחסור אחר ואיזו מצוקה אחרת.
אורי מקלב: זה נקרא עד כדי כך "ידינו לא שפכו את הדם הזה".
אורי מקלב: הדברים האלה זו גם מחויבות.
אורי מקלב: יש מחויבות לארגון, לחברה שעושה הרבה דברים טובים, שינתה דברים מהותיים מאוד והרבה תועלות, אבל על כל דבר טוב צריך לראות אם יש תופעות לוואי, ותופעות הלוואי, מישהו צריך להתמודד איתן ומישהו צריך לקבל אחריות על הדבר הזה ולמנוע אותן.
אורי מקלב: זה מקרה קלאסי של פגיעה ברגשות, גם אם אנחנו בטוחים שאף אחד לא מעורר טרור ורצח, אבל יש חובה לעשות דברים של מניעה ולראות כך שהדברים לא יחזרו על עצמם ולבדוק גם אם זה דברים אוטומטיים, אלגוריתמים או כאלה דברים שעושים את זה, צריך לדעת איך החומר האנושי שמלווה אותם - - - נבקש כפי שגם הציעה חברת הכנסת סוויד, שנציג משרד המשפטים יאמר דברים.
<דנה רוטשילד: אני מייעוץ וחקיקה במשרד המשפטים.
<דנה רוטשילד: נמצא לידי גם איתי מיחידת הסייבר שהוא גם יתייחס אחרי.
רויטל סויד: אתם עושים משהו עם דבר כזה?
<דנה רוטשילד: כן.
<דנה רוטשילד: במשרד המשפטים יש פעילות היום שרלבנטית להסרת תוכן מאתרי אינטרנט בשני מישורים.
<דנה רוטשילד: פעילות אחת שנעשית מול פייסבוק במישור הוולונטרי, ירחיב עליה איתי מיחידת הסייבר, ששם בעצם נעשית פניה יזומה במקרה שמאותר על ידי המשרד, איזה שהוא פרסום מסית למשל, פייסבוק פועלים בנושא, איתי ירחיב בעניין.
רויטל סויד: בנושא הזה פניתם אליהם?
<איתי טוהר: אני מיחידת הסייבר בפרקליטות המדינה.
<איתי טוהר: אנחנו פנינו בנושא, במסגרת הזאת, אנחנו פנינו.
<איתי טוהר: ברגע שהביאו לידיעתנו את המסגרת הזאת אנחנו פנינו לפייסבוק והיא באמת הוסרה תוך זמן קצר.
<איתי טוהר: אנחנו פונים בשגרה על תוכן מסית לאלימות וטרור לפייסבוק, החומר מגיע מהמשטרה ומשותפים נוספים שיש לנו בצוות הבין משרדי למלחמה בהסתה ברשתות החברתיות.
אורי מקלב: מה מספר הפניות בשבוע או בחודש שאתם מול פייסבוק בעניין הזה?
<איתי טוהר: אנחנו צפויים לפרסם את הנתונים בצורה מסודרת במסגרת הדו"ח של הפרקליטות.
<דנה רוטשילד: יש גם בקשת חופש מידע שתלויה ועומדת.
<איתי טוהר: נכון.
<איתי טוהר: יש גם שולחן עגול שאנחנו הולכים לקיים יחד עם עמותות.
<איתי טוהר: אנחנו יכולים להגיד שבשנת 2017 אנחנו קרובים ל-12,000 בקשות שהגשנו, והנתונים יפורסמו בצורה מסודרת.
אורי מקלב: ממוצע של 1,000 בחודש.
<איתי טוהר: זה טיפה משתנה, כי בתקופות של הסלמה ביטחונית אנחנו פועלים טיפה יותר.
אורי מקלב: 12,000 בשנה זה המון.
אורי מקלב: פניות רבות, לא מעטות, לפי כל קנה מידה.
אורי מקלב: רק לפייסבוק, נכון?
<איתי טוהר: רק לפייסבוק.
רויטל סויד: הסתה לטרור?
<איתי טוהר: בעיקר הסתה לטרור ותוכן של ארגוני טרור.
<איתי טוהר: הנתונים המדויקים יפורסמו ממש בעת הקרובה.
<איתי טוהר: אבל זה הסדר גודל.
אורי מקלב: יש לכם גם הלימה בין הפניות למה שענו?
אורי מקלב: יש דברים שלא נענים, יש ויכוחים?
<איתי טוהר: עוד פעם, הנתונים לא פה אבל מדובר על סדר גודל של 85% הענות והסרה של התוכן.
אורי מקלב: 85% של הסרה.
<איתי טוהר: של הסרת התוכן.
אורי מקלב: אתה יכול להגדיר על מה יכול להיות הוויכוח?
אורי מקלב: מה יכול להיות הוויכוח בין אם זה נקרא הסתה או לא הסתה או אחריות או לא אחריות.
אורי מקלב: איפה יכול להיות הוויכוח, על התוכן עצמו או על דברים מסביב?
<איתי טוהר: קשה לי להגדיר את זה כרגע, אין לי תשובה לתת לך.
<איתי טוהר: זה מאוד משתנה.
<איתי טוהר: יכול להיות דברים, ארגונים שהם לא מוכרים ברמה עולמית, יכול להיות תכנים עצמם שמובהקות ההסתה היא לא הולמת כמו שאנחנו רואים אותה, כמו שפייסבוק רואה אותה, אבל בגדול מדובר יחסית במעט חומרים שלא מוסרים.
אורי מקלב: אתם מנהלים מעקב אחרי הדברים האלה, מה משך הזמן שקורה מאז שאתם פונים עד שזה נעשה?
אורי מקלב: יש בזה גם ממשק, הוסר אחרי יומיים או הוסר מיד, ההיענות, הקשר המידי, איך זה עובד?
<איתי טוהר: זה תלוי בתקופה.
<איתי טוהר: בתקופות של הסלמה אנחנו מקבלים תגובות מאוד מהירות, יכול להיות בין שעה לשעות ספורות.
<איתי טוהר: בשגרה אני מעריך שאנחנו תוך 24 שעות, 48 שעות מקבלים תשובה.
אורי מקלב: יש גם מצב שסוגרים את הפייסבוק למישהו?
אורי מקלב: זה רק הסרה של חומר טרור או שיש גם פעולות יותר- - -?
<איתי טוהר: יש גם הסרה של פרופילים ועמודים שלמים.
אורי מקלב: תודה, הייתי יכול לשמוע יותר אבל פשוט מבקשים לשמוע עוד דוברים שביקשו גם לדבר.
<דנה רוטשילד: אני רק עוד אשלים ואומר שזאת פעילות שנעשית כבר היום.
<דנה רוטשילד: מעבר לכך, במבט יותר צופה פני עתיד יש היום הצעת חוק ממשלתית תלויה ועומדת שמוכרת בשם חוק הפייסבוק, ששם בעצם אמורה להינתן סמכות לבית המשפט להסיר תוכן, גם במקרים שבהם ההיבט הוולונטרי לא עובד.
רויטל סויד: יש גם הצעת חוק פרטית של הסתה לטרור שאומרת שפייסבוק חייבים לנטר ועל אחריותם לנטר ולהסיר, היא מוצמדת להצעת החוק הממשלתית והיא במקרה שלי, זה גם נדון באותו העניין.
רויטל סויד: אנחנו חושבים שהסתה לטרור זה משהו שפייסבוק וכל הרשתות צריכים לדאוג שלא יימצא בקרבם והמחויבות שלהם היא לנטר ולהסיר.
רויטל סויד: בלי השוואות, כמו שהם דואגים שלא תהיה פורנוגרפיה ופדופיליה, לא צריך להיות גם הסתה לטרור ברשת.
אורי מקלב: אני רואה שזמננו קצר.
אורי מקלב: בבקשה ד"ר תהילה שוורץ, המכון הישראלי לדמוקרטיה.
<תהילה שוורץ-אלטשולר: תודה רבה אדוני.
<תהילה שוורץ-אלטשולר: בוקר טוב, דבר ראשון אני גם רוצה לברך על הדיון הזה והעבודה שעושה חברת הכנסת סוויד יחד עם ועדת המדע, ללא ספק מובילה גם לתוצאות.
<תהילה שוורץ-אלטשולר: אנחנו אוהבים לספר לעצמנו שאנחנו נמצאים בתור הזהב של הזכות לחופש ביטוי אבל אנחנו לא יודעים להתמודד עם כל הרעל שנמצא סביבנו.
<תהילה שוורץ-אלטשולר: אני רוצה לומר פה כמה דברים, הדבר האחד הוא שבא משרד המשפטים ומספר לנו סיפור שהוא מאוד מאוד בעייתי וצריך לשים אותו על השולחן.
<תהילה שוורץ-אלטשולר: תהליך האכיפה האלטרנטיבית שמתבצע על ידי משרד המשפטים ללא הסמכה בחוק ותוך פגיעה בזכויות אדם, הוא תהליך מאוד בעייתי וזה לא לחינם שעוד אין לנו גם נתונים.
<תהילה שוורץ-אלטשולר: אני שומעת עכשיו על נתונים מאוד מפתיעים, שמעתי על 4,000 פניות, לא שמעתי על 12,000.
<תהילה שוורץ-אלטשולר: אני שמעתי על 92% של הסכמה.
<תהילה שוורץ-אלטשולר: אדוני שאל את משרד המשפטים איפה נמצא השפיל, השפיל נמצא במקומות שאולי המדינה מבקשת יותר ממה שצריך להסיר.
<תהילה שוורץ-אלטשולר: פה אני רוצה לשים על השולחן שלושה דברים לחשיבה נוספת.
<תהילה שוורץ-אלטשולר: ראשית גם לחברת הכנסת סוויד, הצעת חוק הפייסבוק היא הצעה רעה כי היא רחבה מדי.
<תהילה שוורץ-אלטשולר: היא עוסקת גם בהעלבת עובד ציבור וגם בטרור.
<תהילה שוורץ-אלטשולר: לו הייתה לוקחת על עצמה הוועדה עכשיו באמת את הנושא הזה של היכולת - - -
אורי מקלב: זה פחות בוויכוח.
אורי מקלב: ההגדרה יותר גם - - -
<תהילה שוורץ: בדיוק.
<תהילה שוורץ: אני לא חושבת שארגוני החברה האזרחית כולל האגודה לזכויות האזרח, שלא לדבר על המכון הישראלי לדמוקרטיה היו מתנגדים לזה.
<תהילה שוורץ: זאת אומרת, בואו נעזוב את הסיפור של עבודה מול האזרחים הישראלים ושל כל מיני סיבות של שלום הציבור והתנגדות למשטר, ונדבר על הסתה לטרור שפה באמת אין מחלוקת, ובמקום זה מכניסים לנו את הכל פה בחבילה אחת.
אורי מקלב: ישבנו בחוקים אחרים וכבר חידדנו את הדברים בהגדרות, בוועדת חוקה.
<תהילה שוורץ-אלטשולר: זה נכון, לכן אני אומרת, העבודה שלנו עכשיו היא להגיד איפה המרחב המשותף וכדאי לטפל בו כי הדרך שבה תהליך ה- - - האלטרנטיבית נעשה עכשיו הוא לא טוב.
אורי מקלב: אני חושב שזאת הצעה נכונה.
<תהילה שוורץ-אלטשולר: זה דבר אחד, ואני רוצה להגיד פה שני דברים שכדאי לזכור אותם.
<תהילה שוורץ-אלטשולר: ראשית פייסבוק לפני שבוע וחצי פרסמה לכל המשתמשים שלה בישראל וכמובן לכל מי שנמצא מחוץ לאיחוד האירופי ולקנדה הודעה כזאת שלפיה היא מתחילה לתייג אותנו, זיהוי פנים, בתמונות שאנחנו לא ביקשנו לתייג אותם.
<תהילה שוורץ-אלטשולר: בעצם אותו תהליך היה צריך להתבצע כאן.
<תהילה שוורץ-אלטשולר: אם יכולים לתייג פנים כדי לפגוע לנו בפרטיות וכדי לאגור עלינו עוד מידע, סליחה, המחבל הזה אפשר היה לדעת שהוא מחבל.
<תהילה שוורץ-אלטשולר: את אותה טכנולוגיה שמפעילים כדי לנטר אותנו צריך היה לעשות בפעם הזאת וזה מוביל אותי לנקודה השנייה.
רויטל סויד: מה שאת אומרת תהילה, שזה דברים מאוד חשובים, נותנים יותר מתחושה שיש פה לכולנו בשולחן שהם ידעו מראש שהוא מחבל.
רויטל סויד: שמי שאישר את זה ידע שהוא מחבל.
<תהילה שוורץ-אלטשולר: פה אני מגיעה לנקודה השנייה, זה בדיוק מוביל אותי לנקודה השנייה והדיון הזה הוא חשוב מכל חשוב, שלא ייאמר אחרת וזה המגבלות של המכונות.
<תהילה שוורץ-אלטשולר: אני רוצה שזה יהיה כל הזמן על השולחן ואני אמשיך להגיד את זה עוד פעם ועוד פעם.
<תהילה שוורץ-אלטשולר: אנחנו מדברים על אלגוריתמים.
<תהילה שוורץ-אלטשולר: מדובר על מכונות לומדות והמאפיין המרכזי של מכונות לומדות הוא הקופסה השחורה, הוא העובדה שאי אפשר ברברס אינג'נירינג להגיד איך המכונה הגיעה למסקנה שאליה היא הגיעה.
<תהילה שוורץ-אלטשולר: העולם הזה שבו אי אפשר לנטר אחורה את תהליך קבלת ההחלטות צריך להטריד כל אחד פה כי הוא נכון לפייסבוק והוא נכון למערכות שהמשטרה תאמץ והוא נכון למערכות של הרכבים האוטונומיים.
<תהילה שוורץ-אלטשולר: וזו צריכה להיות המשימה הכי גדולה שלנו לדורות הקרובים.
<תהילה שוורץ-אלטשולר: תודה.
אורי מקלב: דורי בן ישראל בבקשה.
<דורי בן ישראל: תודה.
<דורי בן ישראל: אני לוביסט מטעם עמותת טרון למען משתמשים ברשת.
<דורי בן ישראל: חשוב להבין שהמקרה שהגענו פה להתדיין עליו הוא לא באג, הוא לא תקלה, הוא מדיניות של חברת פייסבוק שבחרה לא לשלוח לפה את מנהלת המדיניות שלה.
אורי מקלב: לא, אני חייב להגיד, המנהלת בחוץ לארץ.
אורי מקלב: לא תיאמנו את זה.
ענת ברקו: אין אף אחד אחר?
אורי מקלב: לא תיאמנו את זה, אנחנו קבענו את זה - - -
ענת ברקו: לא צריך להגן עליהם.
אורי מקלב: לא צריך להגן אבל צריך להיות הוגנים.
אורי מקלב: היא אמרה שהיא בחוץ לארץ ורצתה לבוא בתאריך אחר.
אורי מקלב: לא יכולנו כי אנחנו על ציר של סוף המושב.
אורי מקלב: היא הייתה מוכנה לבוא לפה רק לא בתאריך הזה שהיא לא יכלה.
<דורי בן ישראל: חשוב לדעת שהיום 53% מהטרוריסטים שעושים פיגועי דקירה, התאבדות, יוצאים בעקבות סטטוסים בפייסבוק, יוצאים בעקבות הסתה בעשרות אלפי קבוצות שמתנהלות בפייסבוק, קבוצות שלא משרד המשפטים ולא המכון לדמוקרטיה ולא שום חברה בעלת יכולות ניטור תוכן יכולה להגיע לאותם תכנים.
<דורי בן ישראל: 12,000 דרישות להסרת תוכן הם קמצוץ לעומת התוכן שבאמת ראוי להיות מוסר מפייסבוק וחשוב לזכור שבגלל הדברים האלה אנשים מתים, בשנת 2017 8,100 איש מסביב לעולם מתו בגלל מחבלים שיצאו בגלל שלמדו לבצע פיגועים אפקטיביים בתוך פייסבוק.
<דורי בן ישראל: יש פה עניין של חיים ומוות של אנשים.
אורי מקלב: המשטרה רוצה להוסיף משפט?
<סהר מיסק שמע: אני ממדור חקירות.
<סהר מיסק שמע: האמת שלא התבקשנו, אדוני היושב ראש, לתת נתונים ולכן אין בידיי.
<סהר מיסק שמע: באמת גם הפתיחה בחקירה וגם הסרת התכנים מצויים באמת במגרש של משרד המשפטים.
<סהר מיסק שמע: דפי פייסבוק גם מנוטרים על ידי המשטרה וגם בתלונות, בין אם זה עבירות של הסתה לאלימות, טרור או השתייכות או עידוד, כשבאמת המסגרת הזו שאנחנו לא היינו מודעים לה, היא אחת ממכלול האינדיקציות והתכנים שאנחנו שוקלים כחלק מהתשתית הראייתית בהמלצה למשרד המשפטים באם לפתוח בחקירה או לא.
<סהר מיסק שמע: החקירה כמובן היא כנגד חשודים ולא כנגד חברת פייסבוק באופן ברור.
רויטל סויד: המקרה הזה היה מודע לכם?
<סהר מיסק שמע: לא.
ענת ברקו: אז איך - - -
אורי מקלב: אם אנחנו גולשים הבעיה היא של מנהלת הוועדה ולא שלנו.
אורי מקלב: יש הקפדה.
אורי מקלב: רבותי, אנחנו בדיון מהיר, נסיק מסקנות.
אורי מקלב: אנחנו לא השלמנו את הדיון, רק נגענו בו אבל כן צריך להגיד שחברת פייסבוק ענתה ש"מסגרת זו הייתה אסורה על פי כללי הקהילה שלנו ופעלנו להשבית במהירות, זאת מסגרת שנוצרה על ידי משתמש באמצעות פלטפורמת אפקטים במצלמה.
אורי מקלב: כאמור, כל המסגרות עוברות תהליך בקרה ואישור לפני שהן עולות לאוויר אולם במקרה זה נעשתה טעות אנוש והמסגרת אושרה בשוגג.
אורי מקלב: השבתנו אותה מכל אפשרות לשימוש נוסף.
אורי מקלב: אנו נוקטים כעת בצעדים לשפר את תהליך הסלקציה ובוחנים את תהליכי הבקרה לתוכן טרור וכל תוכן אחר שמפרא ת כללי הקהילה שלנו.
אורי מקלב: בין הצעדים שננקטים שיפור זמני התגובה וכן ניתוב הבקרה של מסגרות מסוימות לצוותים המתמחים בטרור" לא רק אלגוריתם, אלא הרבה לפני ניתן להעביר.
אורי מקלב: "אנחנו עומדים לרשותכם במידה שיש שאלות נוספות" כך כתבה ג'ורדנה קטלר.
אורי מקלב: אנחנו נגיש מסקנות וכנראה שנמשיך את הדיון הזה בהזדמנות אחרת בהרחבה יותר.
אורי מקלב: בוקר טוב לכולם אני מתכבד לפתוח את הישיבה באופן פורמלי לפרוטוקול אחרי זה נתחיל עם דברי התנצלות.
אורי מקלב: אני פותח את הישיבה של ועדת המדע והטכנולוגיה, היום יום שני כ"ה באדר תשע"ח ה-12.3.2018.
אורי מקלב: על סדר יומנו חדשנות טכנולוגית בשירות תהליכי הוראה- למידה פורצי דרך בבתי הספר היסודיים, הצעה לדיון של חבר הכנסת יעקב מרגי ביוזמת חבר הכנסת יעקב מרגי.
אורי מקלב: תיכף חבר הכנסת מרגי יגיע ואנחנו גם נוקיר לו את הפעילות והיום הזה המיחד שהוא מקיים בכנסת.
אורי מקלב: ברשותכם קודם כל אני מתנצל על האיחור בישיבה ויכול להיות שיהיו הפסקות בישיבה, נכנסנו לשבוע האחרון של מושב החורף והוא שבוע די סוער בכנסת.
אורי מקלב: שבוע כזה עם ניסיון לדלג על משברים קואליציוניים כאלה ואחרים שאנחנו מקווים שאנחנו כבר אחרי זה, יהיה לנו המשך של מושב קיץ פורה ויעיל ומועיל ומושב של עשיה, אבל מעבר לזה זה גם השבוע האחרון של מושב החורף וגם שבוע של תקציב, מתכנסים להרבה הצבעות ויש הצבעה בוועדת חוקה שהיא על חודו של קול שהאופוזיציה גורמת לנו להיטלטל, אז יכול להיות שגם באמצע אני אצטרך לעשות עוד משהו, אבל זה לא ימנע מאתנו לתת את כל תשומת הלב לדיון החשוב הזה ביום החשוב הזה.
אורי מקלב: בתחילת דבריי אני רוצה להודות לחברה לישראל וקבוצת XT.
אורי מקלב: חי"ל, החברה לישראל וקבוצת XT, שהם הפילנתרופיה שעומדת מאחורי המיזם "סיסמה לכל תלמיד".
אורי מקלב: הנושא שלכם כפי שהתרשמתי גם בחומר שהגשתם, מאוד משתלב לצרכים ולדרישה ולתרומה הגדולה מאוד שיש בפרויקט שלכם בתחום הלימודים הטכנולוגיים.
אורי מקלב: בוועדת המדע והטכנולוגיה, כמה שאולי נראה למי שלא מכיר את הדיונים שדנים אולי באוניברסיטאות ובמכוני המדע, אנחנו דנים רבות בעתיד המדע והטכנולוגיה, ההשפעה של הטכנולוגיה ואנחנו עוסקים גם רבות בתחום החינוך.
אורי מקלב: אני מקבל בברכה גם אתכם ראשי הערים שנמצאים כאן, שפיניתם מהימים העמוסים שלכם לבוא לכאן ולחזק את הפעילות הטכנולוגית החינוכית שהיא באמת פעילות פורצת דרך וחדשנות בנושא זה, מתוך הכרה והבנה לצרכים של היום.
אורי מקלב: התאמה של היום עם ראייה עתידית, השילוב הזה, לראות מה אנחנו צריכים היום ולא רק להיות המשכיות שהיא מאוד טובה, אבל סדר היום קצת משתנה וצריך לעמוד נכוחה ולראות להקדים את המאוחר.
אורי מקלב: אנחנו כל הזמן חוששים שנוצרים פערים מאוד גדולים והפערים האלה שלא ייווצרו, בכל התחומים.
אורי מקלב: הוועדה הזאת עסוקה רבות בכלל בתחום של פערים בתוך החברה הישראלית, יש התקדמות טכנולוגית מואצת מאוד ואנחנו מעצמה טכנולוגית, אבל מצד שני יכולים להיות פערים מאוד גדולים בנושא הזה, וכשיש פערים זה משפיע על הכלל.
אורי מקלב: אנחנו רוצים להתקדם ושאנחנו משאירים שובל מאוד גדול.
אורי מקלב: זה דבר שאנחנו משקיעים בו הרבה.
אורי מקלב: יחד עם זאת, אנחנו גם רואים את תחום החינוך בכמה היבטים.
אורי מקלב: קודם כל אנחנו רוצים שדור העתיד ישולב, שיהיו לנו מדענים בעלי יכולות כשהמקצוע הזה הוא מקצוע שאנחנו רוצים לתת לו באמת עדיפות, גם אצל בנים, גם בדגש על בנות, עם השקעת משאבים נכונה.
אורי מקלב: החידוש בעשייה שלכם קודם כל להנגיש את החינוך הטכנולוגי בכל מדינת ישראל ולגשר על פערים סוציאליים וגיאוגרפיים באופן כללי וגם לכאלה שמתקשים ולקדם את כל הנושא הזה קדימה, לסחוב את זה קדימה, לחדש בנושא, לראות באמת איך אנחנו מתאימים את ההווה ואת העתיד.
אורי מקלב: אני רוצה להפתיע אתכם, אולי אתם גם יודעים, שיש רצון עז גם מרשויות, גם מבתי ספר, גם מהילדים וגם מההורים לראות את זה באמת ככה, לצאת מקיבעון מסוים ולראות את העתיד בצורה נכונה.
אורי מקלב: יש שיתוף פעולה במיזמים שאני מכיר בין ההורים לבין בתי הספר.
אורי מקלב: בבתי הספר חסרים משאבים אבל גם בהחלט שיתוף הפעולה בין משרד החינוך לבין עוד משרדים אחרים ששותפים, אני חושב שזה דבר מאוד מבורך ונשמח לשמוע מכם את התכניות שלכם, מה אתם עושים, מה התכניות לעתיד.
אורי מקלב: נתחיל עם מצגת.
<מגי אסייג: מנכ"לית סיסמה לכל תלמיד.
<מגי אסייג: באמת כמו שציינת, היכולת של חברת חי"ל, החברה לישראל XT, התורמים המדהימים בעשור האחרון אפשרו לנו להגיע ליום כזה שהוא יום חג מבחינתנו שבה הנהגה הצעירה שהגיעה הבוקר משפרעם, מבית שאן, מדימונה, מכל רחבי הפריפריה של מדינת ישראל.
<מגי אסייג: ילדים בשש בבוקר עלו ואמרו "אנחנו רוצים לקחת חלק במה שקורה במדינת ישראל" גם אנחנו התורמים רוצים לקחת חלק בחינוך אבל גם, יותר מזה, מה שאתה רואה פה, ראשי הערים שהגיעו, מנהלי בתי הספר שהגיעו, מורות שהגיעו והמקסימים האלה הילדים שנמצאים פה ואומרים "אנחנו יודעים לקבל אבל אנחנו יותר מזה יודעים לתת" והנתינה הזאת היא נתינה של חדשנות פורצת דרך, לא כי הם פריפריה אלא נהפוך הוא, הם רק קיבלו הזדמנות שווה והם יראו לך בשעה הקרובה איזה יכולות מדהימות יש להם.
אורי מקלב: הפסקה ואני חוזר.
אורי מקלב: אין לי אפילו מחליף מקום.
<קריאה: לילדים זו הזדמנות לראות איך הכנסת מתנהלת, הצבעות חשובות.
<רפיק חלבי: איך הכנסת לא צריכה להתנהל.
<מגי אסייג: רפיק, זו הדמוקרטיה והיכולת שלנו לחנך להצבעות להיות שותף, להיות חבר כנסת משמעותי כי אם הוא לא יצביע לא יעבור החוק, ותגדלו ותלמדו.
אורי מקלב: עכשיו אנחנו רגועים, אפשר בנוחות ובלי הפסקה להמשיך את הדיון.
אורי מקלב: אני מתנצל מאוד אבל הנה, הילדים, בשבילכם זה תהליך של חקיקה ועבודה בכנסת שהיא לפעמים מדקה לדקה וההחלטות וההצבעות הן דרמטיות.
אורי מקלב: החלטה כזאת, הצבעה, יש לה השלכות מאוד גדולות.
אורי מקלב: זה חקיקה, זה יעלה למליאה השבוע וזה ייכנס לספר החוקים של מדינת ישראל כך שיש הרבה משמעויות להצבעות כאלה בגודל האחריות גם כן.
<מגי אסייג: אני אחזור, אני מבקשת להודות על ההזדמנות לשים את זה בסדר היום.
<מגי אסייג: אנחנו כמיזם פילנתרופי מביאים לפריפריה את האפשרות וההזדמנות בדגש על חדשנות טכנולוגית ואת היום הזה והשעה הזו אנחנו רוצים להקדיש למנהיגות הצעירה, למנהלים, למורים לראשי העיר שמבינים שעם חדשנות טכנולוגית מעבר לפדגוגיה, אפשר לייצר את החזון של המיזם הזה שבעצם מכין את הבוגרים לאתגרי המאה ה-21.
<מגי אסייג: מתמטיקה חשוב, אנגלית חשוב, אבל המשמעות האמתית שאנחנו רוצים להעניק לילדים זה את היכולת ללמוד בחשיבה הנדרשת למה שהמאה הזו מאתגרת אותנו.
<מגי אסייג: אנחנו מאפשרים להם את ההזדמנות.
<מגי אסייג: אז עלינו נדבר פחות ונרצה לשמוע את המורים ואת התלמידים.
<מגי אסייג: כדי למקד את היום חילקנו את הנושאים לכל נושא החקר ונחלק את זה על פי נושאים, על פי ישובים, על פי ראשי ערים, אם תרצה להוביל, תרצה שנסייע בהפניה.
<מגי אסייג: אנחנו נתחיל עם בית שאן, עם ראש עירית בית שאן רפי בן שטרית.
אורי מקלב: בית שאן היא רחוקה אבל קרובה ללב.
אורי מקלב: אנחנו זוכים גם לראות נציגים מבית שאן, היא עיר מובילה, אפשר להגיד שהיא כמעט עיר בירה של הצפון.
אורי מקלב: מדברים על הצפון, מדברים על פריפריה, עיר שמשנה את עצמה.
אורי מקלב: אנחנו עוברים דרך בית שאן ורואים את החידושים, רואים את התנופה, רואים באמת את העיר פורחת, מאירה פנים, מסבירה פנים ואנחנו מודים על כל הפעילות הזאת והנה אתם פתוחים לחדשנות ולחינוך טוב שאתם נותנים בעיר, לא סתם הציבור עוד נמצא ובית שאן מתפתחת.
<רפאל בן שטרית: רק בשביל הדברים של יושב הראש היה שווה לעשות את כל הדרך.
אורי מקלב: מכל הלב.
<רפאל בן שטרית: תודה רבה.
<רפאל בן שטרית: בית שאן גם על מפת התקשוב והחדשנות והטכנולוגיה.
<רפאל בן שטרית: נמצאים פה תלמידים של בתי הספר הממלכתיים שלנו גלבוע ותומר, המנהלות מירי עיני ויפעת עזוז, אנחנו שותפים מלאים לפרויקט נפלא, פרויקט שמביא גם צמצום של פערים דיגיטליים, גם את הנושא של תקשוב ואנחנו גם יודעים למנף את זה מעבר לכלי עצמו שהוא כלי חשוב מאוד, בעידן של המחר.
<רפאל בן שטרית: הצלחנו ויחד כמובן עם המטמיעים של סיסמה לכל תלמיד ועם התלמידים והמורים, לפתח אפליקציה ייחודית ומיוחדת שנוגעת בגן הלאומי של העיר בית שאן, העיר הרומית ביזנטית העתיקה שיש לה גם שרידים מהתקופה המקראית ותקופות קדומות יותר ובאמצעות האפליקציה הזאת בעצם תלמידים, תיירים, מבקרים יכולים להגיע לגן הלאומי ולהגיע למקומות מסוימים, אתרים מסוימים, נקודות מסוימות בתוך הגן הלאומי של בית שאן ודרך זה ללמוד על ההיסטוריה המופלאה של העיר, היסטוריה אדירה של אחת מהערים החשובות ביותר בארץ ישראל בתקופות הקדומות אבל גם בתקופה הזאת.
<רפאל בן שטרית: קיימנו יום שיא בהשתתפות תלמידי בית ספר מכל אזור הצפון שהגיעו ליום הזה ובאמצעות אותה אפליקציה שפיתחו אנשי סיסמה לכל תלמיד נחשפו לעושר ההיסטורי, הארכיאולוגי וגם תלמידי העיר בית שאן מגבשים לעצמם את הזהות המקומית, הגאווה המקומית, את ההיכרות שלהם עם האתר ההיסטורי והארכיאולוגי של העיר בית שאן ואני חושב שזה מיזם יוצא מן הכלל, מיזם נפלא שגם, כפי שאמרתי, מסייע בצמצום פערים דיגיטליים אבל גם נותן לתלמידים שלנו כלים ומיומנויות להתמודד עם העולם הטכנולוגי של המחר.
<רפאל בן שטרית: יש לנו מערכת חינוך נפלאה, מנהלות מצוינות ותלמידים שאנחנו גאים בהם ואני חושב שצריך לחזק את הנושא הזה של החדשנות הטכנולוגית בפריפריה, להמשיך ולהנגיש אותה ולתת לה את העדיפויות ואת כל המשאבים הנדרשים.
<רפאל בן שטרית: יישר כח גדול אני רוצה לומר לגברת מגי אסייג המנכ"לית, הרוח החיה מאחורי כל המפעל האדיר והגדול הזה וכמובן להנהלה של המיזם ובהצלחה לכולם.
<רפאל בן שטרית: תודה רבה שהזמנתם אותנו.
אורי מקלב: תודה רפי.
אורי מקלב: היום אפשר להגיד שלכל ילד בבית שאן, לכל משפחה יש מחשב בבית.
<רפאל בן שטרית: אפשר לומר שבכל בית יש לפחות מחשב אחד.
<רפאל בן שטרית: אנחנו גם שותפים לפרויקטים נוספים בתחום של תקשוב כמו מחשב לכל ילד ואחרים, אבל יש בכל בית לפחות מחשב אחד אם לא יותר.
אורי מקלב: כיתות מחשב בבתי ספר פועלות במלוא התפוקה שלהן.
<רפאל בן שטרית: גם בסיוע הנדיב של - - -
<מגי אסייג: חלק מהמיזם זה גם תרומת אמצעי קצה.
<מגי אסייג: גם מחשבים גם הדרכה וגם הסביבה הדיגיטלית.
<מגי אסייג: אנחנו נשמח לשמוע מורה, את המורה אושרת ויצמן מבית הספר גלבוע מבית שאן.
<אושרת ויצמן: אני קצת אספר על החשיבה שמאחורי האפליקציה, תוכלו בזמן שאני מספרת להיכנס למכונת הזמן ולהתרשם.
<אושרת ויצמן: מתוך תכנית הלימודים של כיתות ד', כי את התהליך התחלנו ממש בראשית כיתה ד', יש נושא "הישוב שלי" שחשבנו יחד עם המדריכים של סיסמה איך אנחנו הופכים את זה למשהו אחר, לא למידה, לא רק חקר, לא רק עבודות שהם מגישים בסופו של דבר.
<אושרת ויצמן: אז החלטנו שאנחנו רוצים שהתלמידים עצמם יתרמו משהו לקהילה, שייקחו משהו מתוך המחויבות והאחריות האישית שלהם לקהילה עצמה.
<אושרת ויצמן: כך נוצרה האפליקציה שהיא מכונת זמן, כך זה נקרא, היא מחזירה לאחור את תלמידי העיר להיסטוריה המרשימה של בית שאן.
<אושרת ויצמן: המטרה של זה הייתה שתלמידים לא רק מבית שאן, תלמידים מרחבי הארץ יגיעו לישוב וישתמשו - - -
<מגי אסייג: זה לא רעש, אתם שומעים את הילדים החמודים שלנו שמנסים להדגים לכם את האפליקציה.
<מגי אסייג: אתם יכולים להנמיך ולעבור בין מי שלא מכיר.
<אושרת ויצמן: בנוסף לזה לא רק תושבי בית שאן ילדי בית הספר מבית שאן זכו להכיר את האפליקציה אלא גם ילדים מבתי ספר אחרים באזור, שהם בעצם נחשפו, הכירו, העמיקו את הידע שלהם.
<אושרת ויצמן: התלמידים שלי פה יחד איתי מסתובבים ומראים את האפליקציה, אלה תלמידים שמכיתה א' מקבלים תמיכה ועזרה ממדריכי סיסמה לכל תלמיד.
<אושרת ויצמן: בכיתה ד' הם קיבלו את אמצעי הקצה שזה המחשב ההיברידי שאיתו הם לומדים ביום יום בבית הספר.
<אושרת ויצמן: אני מחנכת שמלווה אותם ארבע שנים בלמידה ניידת, עם אמצעי קצה, בלמידה היום יומית שלנו, יכולה לומר שגם התלמידים וגם אני כמורה מתוקשבת וכתלמידים מתוקשבים רכשנו לא מעט מיומנויות בעזרת המדריכים של סיסמה ועל כך אנחנו מוקירים לכם את כל התודה.
<מגי אסייג: רוני התלמידה נמצאת איתנו?
<מגי אסייג: את רוצה להגיד לנו מה זה עשה לך כתלמידה?
<רוני ביטון: זה הרחיב את הידע.
אורי מקלב: רוני באיזו כיתה את?
<רוני ביטון: כיתה ו'.
<רוני ביטון: בשנה שעברה סיימנו לפתח את אפליקציית מכונת הזמן.
<רוני ביטון: את האפליקציה פיתחנו באמצעות כלים טכנולוגיים שאותם רכשנו במהלך שש השנים בהן אנחנו נמצאים ולומדים בבית הספר.
<רוני ביטון: בכיתה ג' קיבלנו מסיסמה לכל תלמיד מחשבים היברידיים, שבעצם איתם פיתחנו את האפליקציה.
<רוני ביטון: מטרת האפליקציה היא ללמוד על ההיסטוריה של בית שאן בצורה חווייתית ושונה ולא כמו לימודים רגילים ביום יום.
<מגי אסייג: תודה רוני.